Diari Oficial de la Generalitat Valenciana


Sumari del DOGV 3107, del 24-10-1997 (1997/11584)

RESOLUCIÓ de 20 d'octubre de 1997, de la Direcció General d'Ordenació i Innovació Educativa i Política Lingüística, per la qual es convoquen els Premis Extraordinaris de Batxillerat de la Comunitat Valenciana, corresponents al curs acadèmic 1996/97.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3107

Data del DOGV
:   24-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11598


Data del document
:   20-10-1997

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Anàlisi jurídica

3579 RESOLUCIÓ de 20 d'octubre de 1997, de la Direcció General d'Ordenació i Innovació Educativa i Política Lingüística, per la qual es convoquen els Premis Extraordinaris de Batxillerat de la Comunitat Valenciana, corresponents al curs acadèmic 1996/97. [97/A11026]
  
L'Ordre de 10 de febrer de 1992 de la Conselleria de Cultura, Educació i Ciència (DOGV 26.02.92), per la qual s'estableixen els requisits i el procediment per a la concessió dels Premis Extraordinaris de Batxillerat de la Comunitat Valenciana, disposa, en l'apartat quart, que, anualment, la Direcció General d'Ordenació i Innovació Educativa convocarà els premis regulats en l'ordre esmentada.
  
En compliment de la disposició esmentada, aquesta Direcció General resol:
  
Primer
  
Es convoquen els Premis Extraordinaris de Batxillerat de la Comunitat Valenciana, corresponents al curs acadèmic 1996/97.
  
Segon
  
1. Podran optar al premi extraordinari els alumnes que hagen finalitzat els seus estudis de Batxillerat Unificat i Polivalent i els alumnes que hagen finalitzat el primer curs de qualsevol modalitat del Batxillerat definit per la Llei Orgànica 1/1990, de 3 d'octubre, d'Ordenació General del Sistema Educatiu (LOGSE) en el curs 1996/97, en centres docents espanyols, i que tinguen una mitjana igual o superior a 8,5 punts, resultant de les qualificacions obtingudes en els tres cursos de BUP, o en els dos cursos del segon cicle d'Educació Secundària Obligatòria i el primer curs del nou Batxillerat.
  
2. La qualificació mitjana s'obtindrà tenint en compte totes les matèries cursades per l'alumne, tant les comunes com les optatives. A les qualificacions se'ls assignarà el valor numèric següent:
  
Suficient: 5,5 punts.
  
Bé: 6,5 punts.
  
Notable: 7,5 punts.
  
Excel·lent: 9 punts.
  
Tercer
  
1. En cada província es podrà concedir un premi extraordinari de Batxillerat per cada 1.000 alumnes, o fracció superior a 500, matriculats en tercer curs de Batxillerat Unificat i Polivalent, o en el primer curs de qualsevol modalitat del Batxillerat definit per la LOGSE durant el curs acadèmic 1996/97. Si en una província el nombre d'alumnes matriculats en aquests cursos és inferior a 500, és podrà concedir un premi extraordinari.
  
2. Als efectes disposats en el paràgraf anterior, es tindran en compte tant els alumnes de centres públics com de centres privats i els alumnes matriculats en la modalitat d'ensenyament a distància.
  
Quart
  
1. Els alumnes que, reunint els requisits establits en l'apartat anterior, vulguen optar al premi extraordinari s'hauran d'inscriure en l'institut en què es trobe el seu expedient acadèmic.
  
2. El termini d'inscripció dels alumnes que concórreguen a aquests premis finalitzarà el 18 de novembre de 1997.
  
3. Els alumnes i els secretaris dels centres respectius hauran d'omplir, per duplicat, el model d'inscripció que s'inclou com a annex a aquesta resolució.
  
4. Finalitzat el termini d'inscripció, i dins dels dos dies hàbils següents, els secretaris dels instituts trametran a les direccions territorials corresponents els models d'inscripció presentats. L'altre exemplar d'aquests models s'arxivarà en la secretaria del centre.
  
Cinqué
  
Les proves es realitzaran els dies 10 i 11 de desembre de 1997, als locals que habiliten amb aquest fi els directors territorials, els quals ho comunicaran, amb temps suficient, a tots els centres implicats del seu àmbit territorial.
  
Sisé
  
1. Els tribunals encarregats d'efectuar les proves estaran formats per funcionaris de la Conselleria de Cultura, Educació i Ciència especialistes en cada una de les matèries que formen la prova.
  
2. Seran designats, en cada província, pel director territorial corresponent, que nomenarà els qui hauran d'actuar com a president i com a secretari del tribunal.
  
3. Actuarà com a president un funcionari que exercisca funcions d'inspecció, i com a vocals professors d'ensenyament secundari, un dels quals actuarà com a secretari.
  
Seté
  
Els alumnes que obtinguen un premi extraordinari en rebran un document acreditatiu. Els alumnes procedents de BUP podran optar als Premis Nacionals de Batxillerat convocats pel Ministeri d'Educació i Cultura. Els alumnes procedents d'ensenyaments LOGSE podrán concórrer als premis nacionals convocats a aquest efecte pel MEC, segons les condicions d'aquesta convocatòria.
  
Vuité
  
Abans de la realització de les proves per a la concessió d'aquests premis, la Direcció General d'Ordenació i Innovació Educativa i Política Lingüística dictarà les instruccions necessàries per al seu desplegament.
  
Nové
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.
  
València, 20 d'octubre de 1997.- El director general d'Ordenació i Innovació Educativa i Política Lingüística: Josep Vicent Felip i Monlleò.
  
ANNEX
  
Premis Extraordinaris de Batxillerat
  
de la Comunitat Valenciana.
  
Inscripció
  
Cognoms i nom ...
  
Data de naixement ...
  
DNI ...
  
Localitat ...
  
Província ...
  
Adreça: c/ ...
  
Localitat ...
  
Província ...
  
Telèfon ...
  
Centre (s) en què he cursat els estudis ...
  
Idioma cursat ...
  
Assignatures optatives cursades ...
  
Modalitat d'estudis cursada (\*) ...
  
Vull participar en les proves per a l'obtenció dels Premis Extraordinaris de Batxillerat de la Comunitat Valenciana, convocats per la Resolució de 20 d'octubre de 1997.
  
..., ... de ..., de 1997
  
Signat:
  
(\*) Especifiqueu BUP o LOGSE
  
Director territorial de Cultura i Educació d ...
  
El secretari/la secretària de l'IB/IFP/IES ... d ...
  
CERTIFICA :
  
Que l'alumne/l'alumna ... ha obtingut una nota mitjana de ... punts en les qualificacions obtingudes en els tres cursos de BUP/LOGSE (\*), per la qual cosa té els requisits establits en l'Ordre de 10 de febrer de 1992 (DOGV del dia 26) per a participar en les proves per a l'obtenció dels Premis Extraordinaris de Batxillerat de la Comunitat Valenciana.
  
..., ..., de ... de 1997
  
(Firma i segell del centre)
  
Signat: ...